Държавен вестник, бр. 31, 2026 г., стр. 10

СТР.  10	
Д Ъ Р Ж А В Е Н  В Е С Т Н И К 	
БРОЙ  31
на термина „финансов контрол“ съдържа 
примерно, а не изчерпателно изброяване на 
различни възможни форми, чрез които би мо­
гъл да се осъществява финансовият контрол, 
предвид използваните изрази „включително“ 
и „други подобни“.
Излага разбирания за същността на „конт­
ролната функция“. Подробно описва дейността 
на Сметната палата във връзка със Закона за 
публичност на имуществото на лица, заемащи 
висши държавни и други длъжности (обн., 
ДВ, бр. 38 от 2000 г.; отм., бр. 7 от 2018 г.), 
както и нормативната уредба и дейността на 
Комисията за противодействие на корупция­
та и за отнемане на незаконно придобитото 
имущество, на Комисията за противодействие 
на корупцията и на Комисията за отнемане 
на незаконно придобитото имущество. Прави 
следния извод: „… обхвата и естеството на 
процедурите по проверка и анализ на имущест­
вото и интереси, и по отнемане на незаконно 
придобито имущество, които се осъществяват 
по специализирани правомощия и процедури, 
изискват извършване на финансов анализ 
и контрол, с оглед вземане на правилни и 
законосъобразни експертни и управленски 
решения, които са били неразривна част от 
придобития от мен професионален опит“, както 
и че „[т]ози вид дейности имат сложен факти­
чески състав, включващ осъществяването на 
финансов контрол“. Сочи, че извършваните 
от нея дейности в тези органи „притежават и 
характеристики на специфичен одит съгласно 
§ 1, т. 6 от допълнителната разпоредба на 
Закона за Сметната палата“.
По отношение на твърденията на вносителя 
за „противоречие с принципа на институцио­
налната независимост“ и „потенциален риск 
от институционален конфликт на интереси“ 
излага подробно нормативната уредба относно 
конфликт на интереси и сочи, че не е „взела 
участие в гласуването“ на решението на Ко­
мисията за противодействие на корупцията 
относно твърденията за несъвместимост на 
Димитър Главчев в качеството му на лице, 
заемащо висша публична длъжност, с про­
дължаване на мандата му като председател 
на Сметната палата.
С определение от 16.10.2025 г. Съдът прие 
представените от Народното събрание дока­
зателства.
Конституционният съд, като обсъди твър­
денията и доводите в искането, представеното 
по делото становище на заинтересуваната 
страна, както и относимата правна уредба, за 
да се произнесе, взе предвид следното:
Законът за Сметната палата е обнародван 
в „Държавен вестник“, бр. 12 от 2015 г. От­
носимата към предмета на делото разпоредба 
на чл. 16, ал. 1, т. 1 гласи: „За председател, 
заместник-председатели и членове на Смет­
ната палата се избират лица, които: 1. имат 
висше образование с образователно-квалифи­
кационна степен „магистър“ и професионален 
стаж в областта на одита, административното 
и финансовото право, финансовия контрол, 
финансите или счетоводството не по-малко 
от 15 години“. От приемането на закона 
разпоредбата на чл. 16, ал. 1, т. 1 ЗСмП не 
е изменяна.
Съгласно чл. 12, ал. 2 ЗСмП замест­
ник-председателите на Сметната палата се 
избират от Народното събрание за срок от 
седем години. 
На 9.04.2015 г. Народното събрание избира 
за заместник-председатели Горица Грънчаро­
ва-Кожарева и Тошко Тодоров (ДВ, бр. 27 от 
2015 г.). С оглед на разпоредбата на чл. 12, ал. 2 
ЗСмП мандатът на двамата заместник-пред­
седатели изтича на 9.04.2022 г.
На 13.02.2025 г. Народното събрание приема 
Решение за приемане на процедурни правила 
за условията и реда за предлагане на кандида­
ти за двама заместник-председатели и двама 
членове на Сметната палата, представяне и 
публично оповестяване на документите и 
изслушването на кандидатите в Комисията 
по бюджет и финанси, както и процедурата за 
избор от Народното събрание (ДВ, бр. 14 от 
2025 г.) (Процедурните правила). Решението 
е прието на основание чл. 84, т. 8 и чл. 86, 
ал. 1 от Конституцията във връзка с чл. 14, 
ал. 1 и чл. 15, ал. 1 ЗСмП и чл. 89, ал. 8 от 
Правилника за организацията и дейността на 
Народното събрание.
Съгласно чл. 14, ал. 1 ЗСмП и т. І.1. от 
Процедурните правила предложенията за кан­
дидати за заместник-председатели на Сметната 
палата се правят от председателя на Сметната 
палата в седемдневен срок от приемане на 
Процедурните правила. Предложенията се пра­
вят в писмена форма до Комисията по бюджет 
и финанси чрез председателя на Народното 
събрание. Предложенията съгласно т. І.2 от 
Процедурните правила „се придружават с 
писмени мотиви, които аргументират добра­
та професионална репутация на съответния 
кандидат“. Към предложението се прилагат 
документи, между които „заверено от канди­
дата копие от диплома за завършено висше 
образование с минимална образователно-ква­
лификационна степен „магистър“, както и 
документи, „удостоверяващи, че кандидатът 
отговаря на изискванията за професионален 
стаж в областта на одита, административното 
и финансовото право, финансовия контрол, 
финансите или счетоводството не по-малко 
от 15 години“ (букви „в“ и „г“) от Процедур­
ните правила).
На 20.02.2025 г. председателят на Смет­
ната палата представя на Комисията по 
бюджет и финанси предложения за двама 
заместник-председатели, единият от които 
е Силвия Къдрева. Към предложението за 
Силвия Къдрева са приложени изискуемите 
от Процедурните правила: писмени мотиви; 
декларация от Силвия Къдрева за съгласие 
да бъде предложена за длъжността замест­